als_Latn dik_Latn sag_Latn
Dy ditë më parë në media qarkulloi një foto ku kreu i LIBRA-s Ben Blushi, shihej krahas të akuzuarit për një sërë krimesh, Lulzim Berishës. Ky ishte personi për të cilin vetë Blushi është shprehur se e ka liruar kryebashkiaku i Durrësit Vangjush Dako, dhe është shprehur kundra lirimit të tij disa herë në Parlament.
I ftuar në emisionin “Opinion” të gazetarit Blendi Fevziu, Blushi është shprehur sot se nuk e njihte fare Lulzim Berishën nga afër, ndaj kur ai i ka kërkuar të bëjë foto me të, ka pranuar duke menduar se ishte thjesht një qytetar. Në fakt një gjë të tillë e dëshmon edhe një video e cila doli më vonë, ku Berisha që ishte prapa shpinës së Blushit, i del atij përpara mes grumbullit të qytetarëve dhe i kërkon të bëjë një foto. “Futuni te LIBRA.al dhe merrni foton”, tha Blushi në video.
Por ja si e ka komentuar ai sot: “Ajo është një pritë e vërtetë dhe ju duhet të çoheni të dënoni një akt, se si një politikani të lirë, i dalin kriminelë përpara dhe e kërcënojnë, se ky këcënim është, se ai e ka postuar për t’i thënë të gjithëve që Blushi është miku im.” (D.D/Shuplaka)
als_Latn als_Latn als_Latn